Тросненская бітва 1368 году - Вікіпэдыя

# Тросненская бітва 1368 году

### Зьвесткі зь Вікіпэдыі — вольнай энцыкляпэдыі.

Тросненская бітва 1368 году
Паходы Альгерда на Маскву

Дата: | 21 лістапада 1368
Месца: | рака Тросна (зараз Расія)
Вынік: | Перамога войска ВКЛ

Войскі
Вялікае Княства Літоўскае | Маскоўскае княства
Камандуючыя
Альгерд | Дзмітры Мінін Акінф Шуб

Тросненская бітва 1368 году — паміж войскам ВКЛ на чале з вялікім князем Альгердам і старажавым атрадам Маскоўскага княства.

Адбылася 21 лістапада 1368 году (у аўторак, на Увядзенне; некаторыя крыніцы падаюць памылковую дату 21 снежня) на рацэ Тросне. Кампанія 1368 году (“первая Литовщина” маскоўскіх летапісаў) была распачата Альгердам ў падтрымку саюзнага ВКЛ Цвярскога княства. Раптоўнае з'яўленне войска ВКЛ “в силе тяжце” з паўднёвага захаду (якое чакалася з боку Ржэвы), забяспечанае поўнай сакрэтнасцю руху войска, заспела маскоўскага вялікага князя Дзмітрыя і яго саюзнікаў знянацку. Першую перамогу літоўскае войска атрымала над князем Сямёнам Дзмітрыевічам Cтарадубскім-Крапівай на рацэ Хоўхал (левы прыток ракі Пратвы), затым — над абаленскім князем Канстанцінам Юр'евічам і наблізілася да Масквы, дзе на рацэ Тросне (левы прыток ракі Нары) яе сустрэла “застава” на чале з ваяводамі Дзмітрыем Мініным і Акінфам Шубам. Цяжкаўзброеная літоўская конніца ўшчэнт разграміла лёгкую, дрэнна ўзброеную і тактычна недасведчаную маскоўскую, абодва ваяводы і амаль усе ратнікі былі забітыя ці ўтапіліся ў Тросне. Перамога ў Тросненскай бітве адкрыла Альгерду шлях на Маскву, трохдзённая аблога якой была, аднак, беспаспяховай (за год да гэтага быў пабудаваны мураваны Маскоўскі Крэмль).

Тросненская бітва — найбольш буйная перамога ВКЛ над Маскоўскім вялікім княствам у XIV стагоддзі.

Глядзіце таксама:

- Паходы Альгерда на Маскву

  Крыніца: Алесь Белы, «Энцыклапедыя гісторыі Беларусі»

## [рэдагаваць] Знешнія спасылкі

- Арыгінальны артыкул

### [рэдагаваць] Літаратура

- ПСРЛ. Т. 15, 1. Пг., 1922. стб. 88.; Т. 25. М.-Л., 1949. с. 185; Т. 28. М.-Л., 1965. сс. 75, 237.

Атрымана з «http://be.wikipedia.org../../../%D1%82/%D1%80/%D0%BE/%D0%A2%D1%80%D0%BE%D1%81%D0%BD%D0%B5%D0%BD%D1%81%D0%BA%D0%B0%D1%8F_%D0%B1%D1%96%D1%82%D0%B2%D0%B0_1368_%D0%B3%D0%BE%D0%B4%D1%83.html»

Катэгорыі: Гісторыя Вялікага Княства Літоўскага | Гісторыя Маскоўскага княства | Бітвы

##### Views

- Артыкул
- Гутаркі
- Бягучая вэрсія

##### Пошук